***Nutarimas netenka galios 2022-01-01:***

*Lietuvos Respublikos Seimas, Nutarimas*

*Nr. ,
2021-12-16,
paskelbta TAR 2021-12-17, i. k. 2021-26103*

*Dėl Lietuvos Respublikos karinių vienetų dalyvavimo tarptautinėse operacijose*

***Suvestinė redakcija nuo 2020-11-18 iki 2021-12-31***

*Nutarimas paskelbtas: TAR 2019-12-19, i. k. 2019-20690*



**LIETUVOS RESPUBLIKOS SEIMAS**

**NUTARIMAS**

**DĖL LIETUVOS RESPUBLIKOS KARINIŲ VIENETŲ DALYVAVIMO TARPTAUTINĖSE OPERACIJOSE**

2019 m. gruodžio 19 d. Nr. XIII-2710

Vilnius

Lietuvos Respublikos Seimas, vadovaudamasis Lietuvos Respublikos Konstitucijos 142 straipsnio pirmąja dalimi, Lietuvos Respublikos tarptautinių operacijų, pratybų ir kitų karinio bendradarbiavimo renginių įstatymo 6 straipsnio 2 ir 5 dalimis ir atsižvelgdamas į Respublikos Prezidento 2019 m. lapkričio 13 d. dekretą Nr.1K-116 „Dėl Lietuvos Respublikos Seimo nutarimo „Dėl Lietuvos Respublikos karinių vienetų dalyvavimo tarptautinėse operacijose“ projekto teikimo Lietuvos Respublikos Seimui“, nutaria:

**1 straipsnis.**

1. Siųsti nuo 2020 m. sausio 1 d. iki 2021 m. gruodžio 31 d. Lietuvos Respublikos karinius vienetus, sudarytus iš karių ir civilių krašto apsaugos sistemos tarnautojų, dalyvauti:

1) NATO vadovaujamoje tarptautinėje operacijoje Afganistano Islamo Respublikoje „Tvirta parama“ (angl. *Resolute Support*) – iki 60 karių ir civilių krašto apsaugos sistemos tarnautojų;

2) NATO vadovaujamoje tarptautinėje operacijoje Kosovo Respublikoje – iki 5 karių ir civilių krašto apsaugos sistemos tarnautojų;

3) NATO karinėje mokymo operacijoje Irake (angl. *NATO* *Mission Iraq*) – iki 50 karių ir civilių krašto apsaugos sistemos tarnautojų;

*Straipsnio punkto pakeitimai:*

*Nr. ,
2020-11-17,
paskelbta TAR 2020-11-17, i. k. 2020-24142*

4) Europos Sąjungos karinėje operacijoje Viduržemio jūroje „EUNAVFOR MED operacija IRINI“ – iki 20 karių ir civilių krašto apsaugos sistemos tarnautojų;

*Straipsnio punkto pakeitimai:*

*Nr. ,
2020-11-17,
paskelbta TAR 2020-11-17, i. k. 2020-24142*

5) Europos Sąjungos kovos su piratavimu ir ginkluotais plėšimais jūroje operacijoje „Atalanta“ – iki 30 karių ir civilių krašto apsaugos sistemos tarnautojų;

6) Europos Sąjungos karinėje mokymo misijoje Malio Respublikoje (angl. *EU Training Mission in Mali, EUTM MALI*) – iki 11 karių ir civilių krašto apsaugos sistemos tarnautojų;

7) Europos Sąjungos karinėje mokymo misijoje Centrinės Afrikos Respublikoje (angl*. EU Training Mission in the Central African Republic, EUTM RCA*) – iki 11 karių ir civilių krašto apsaugos sistemos tarnautojų;

8) Jungtinių Tautų vadovaujamoje operacijoje Malio Respublikoje MINUSMA – iki 50 karių ir civilių krašto apsaugos sistemos tarnautojų;

9) Jungtinių Amerikos Valstijų vadovaujamos koalicijos karinėje operacijoje „Įgimtas ryžtas“ (angl. *Inherent Resolve*) – iki 40 karių ir civilių krašto apsaugos sistemos tarnautojų;

10) Tarptautinėje jūrinio saugumo užtikrinimo operacijoje Hormūzo sąsiauryje – iki 5 karių ir civilių krašto apsaugos sistemos tarnautojų;

11) karinėje mokymo operacijoje Ukrainoje Ukrainos ginkluotųjų pajėgų mokymo tikslais – iki 60 karių ir civilių krašto apsaugos sistemos tarnautojų.

2. Šio straipsnio 1 dalyje nustatyti dydžiai karinių vienetų keitimosi tarptautinėje operacijoje metu gali būti viršyti ne daugiau kaip dvigubai.

**2 straipsnis.**

Pripažinti netekusiu galios Lietuvos Respublikos Seimo 2017 m. spalio 12 d. nutarimą Nr. XIII-678 „Dėl Lietuvos Respublikos karinių vienetų dalyvavimo tarptautinėse operacijose“.

**3 straipsnis.**

Šis nutarimas įsigalioja 2020 m. sausio 1 d.

Seimo Pirmininkas Viktoras Pranckietis

**Pakeitimai:**

1.

 Lietuvos Respublikos Seimas, Nutarimas

Nr. ,
2020-11-17,
paskelbta TAR 2020-11-17, i. k. 2020-24142

Dėl Lietuvos Respublikos Seimo 2019 m. gruodžio 19 d. nutarimo Nr. XIII-2710 „Dėl Lietuvos Respublikos karinių vienetų dalyvavimo tarptautinėse operacijose“ pakeitimo